JMX
Java Management Extensions (JMX) – Java technologija, kuri aprūpina komponentais, skirtais valdyti bei stebėti Java paremtomis technologijomis sukurtą programinę įrangą, sistemų objektus, periferinius įrenginius (pvz., spausdintuvus) bei į paslaugas orientuotus tinklus. Šiuos resursus atvaizduoja objektai, kurie vadinami MBeans (nuo Managed Bean termino). Naudojant API klasės gali būti dinamiškai įkraunamos ir realizuojamos. Valdymo bei stebėjimo programinės įrangos projektavimui bei kūrimui naudojamas Java Dynamic Management Kit įrankis. Tipiniai JMX naudojimo pavyzdžiai: Stebėti bei keisti programinės įrangos konfigūraciją. Rinkti, kaupti bei pateikti programinės įrangos elgsenos statistiką. Pranešti apie būsenos pasikeitimus bei programos klaidas. JMX API taip pat palaiko nuotolinį prisijungimą kuris įgalina nutolusią valdymo programą prisijungti prie valdomo įrenginio, naudojant viešuosius bei privačiuosius interneto tinklus. J2EE bendruomenės iniciatyva, JMX yra J2SE rinkinio standartinis komponentas nuo 5.0 versijos. JMX yra patentuotas kaip Sun Microsystems, Inc prekinis ženklas. JMX 1.0, 1.1 ir 1.2 buvo aprašyti JSR 003 Java Community Process. Nuo 2006, JMX 2.0 yra tobulinamas pagal JSR 255 . Nuotoliniam valdymui bei stebėjimui naudojama JMX Remote API 1.0 yra aprašyta JSR 160 . JMX Remote API plėtinys web tarnyboms yra kuriamas pagal JSR 262 .